
Anexa nr. 1
La Proiect Hotărârea Consiliului Local 86/ 11508 /02.06.2022
NOTĂ DE FUNDAMENTARE
	
	Planului Național de Redresare și Reziliență, Componenta 10 – Fondul Local
	Apel proiect: PNRR/2022/C10 din 10 mai 2022

Investiția I.1 – Mobilitatea urbană durabilă

I.1.2 - Asigurarea infrastructurii pentru transportul verde – ITS/alte infrastructuri TIC

Titlu proiect: “Infrastructură pentru transportul verde – ITS la nivelul Municipiului Brad”

	1.
	Descrierea pe scurt a situației actuale (date statistice, elemente specifice, etc.)
	UAT Municipiul Brad este situat în partea de nord a Județului Hunedoara și este format din localitățile Brad, Mesteacăn, Potingani, Ruda-Brad, Țărățel și Valea Bradului.
Conform datelor statistice publicate de INS, în Municipiul Brad la nivelul anului 2021 au fost înregistrați 15.054 locuitori. Variația demografică în profil teritorial în ultimul deceniu evidențiază scăderea cu 11,4% a numărului de locuitori cu domiciliul în Municipiul Brad, tendință de variație similară cu cea înregistrată la nivel național (-1,8%), însă mult mai accentuată.
Analiza distribuției ponderilor anuale pe care le reprezintă principalele grupe de vârstă de-a lungul ultimilor 12 ani, relevă scăderea semnificativă (cu 30%) a ponderii populației tinere, cu vârsta cuprinsă între 15 și 24 ani, concomitent cu majorarea accentuată a procentului care revine locuitorilor cu vârstă de peste 65 ani (cu 30%), aspect care reflectă fenomenul de îmbătrânire demografică. În general, aceste persoane sunt caracterizate de mobilitate redusă, necesitând facilități în sensul creșterii accesibilității sistemului de transport.
Potrivit datelor furnizate de Inspectoratul Teritorial de Muncă Hunedoara, la nivelul anului 2021, în Municipiul Brad au fost înregistrați 4.368 salariați activi, distribuiți celor 808 angajatori publici și privați cu sediul în această localitate.

Numărul locurilor de muncă ocupate la nivel local reprezintă 28% din totalul numărului de locuitori, în timp ce la nivel județean acest indicator are valoarea de 22%. Cu excepția serviciilor oferite de autorități sau instituții publice principalii angajatori activează în industrie (Fabricarea altor piese și accesorii pentru autovehicule și pentru motoare de autovehicule; Fabricarea de articole confecționate din textile, cu excepția îmbrăcămintei și lenjeriei de corp). Primul angajator în funcție de numărul de salariați (380 salariați) desfășoară activități în partea nord a municipiului.
Având în vedere cele expuse se concluzionează că la nivelul UAT Municipiul Brad există un potențial semnificativ pentru deplasările în scop de navetă.
Unitățile de învăţământ reprezintă poli de atragere / generare a călătoriilor la nivelul unei localități. În total, în Municipiul Brad funcționează 4 unități de învățământ preuniversitar (liceal – 1, gimnazial – 2, preșcolar – 1) în care au fost înmatriculați 1.715 elevi și preșcolari. Învățământul postliceal este prezent la nivelul localității prin Școala Postliceală ”Henri Coandă” Brad. Altă instituție de educație și formare este ”Clubul copiilor și elevilor”.
În lipsa unui sistem de transport public local atractiv, deplasările având ca scop „Ducerea / aducerea copiilor la / de la scoală” devin tot mai numeroase și sunt realizate cu autovehiculul personal.

La nivelul anului 2019 în Municipiul Brad au fost înregistrate 5.103 autoturisme reprezentând un indice de motorizare de 330 autoturisme/ 1000 locuitori. Conform INSSE, la nivel național înmatriculările noi de vehicule rutiere pentru transportul pasagerilor au crescut cu 12,7% în trimestrul III 2021 faţă de trimestrul III 2020. Ponderea înmatriculărilor noi de autoturisme importate second hand în total înmatriculări noi de autoturisme a fost de 72,2%. Utilizarea acestor autovehicule poate fi diminuată prin realizarea de investiții în transportul public, astfel încât să devină atractiv și accesibil.
Digitalizarea serviciilor oferite de autoritatea publică locală reprezintă o preocupare constantă la nivelul Municipiului Brad, în ultimii ani derulând mai multe proiecte în acest domeniu:
· Creșterea gradului de transparență în administrația publică locală și facilitarea accesului cetățeanului la serviciile publice în format electronic la nivelul Municipiului Brad, cod SMIS 128738, cod SIPOCA 627.
Obiectivul general al proiectului constă în consolidarea capacității instituționale și eficientizarea activității la nivelul Municipiului Brad, prin simplificarea procedurilor administrative și reducerea birocrației pentru cetățeni, implementând măsuri din perspectivă back-office (adaptarea procedurilor interne de lucru, digitalizarea arhivelor), și front-office pentru serviciile publice furnizate.

Unul dintre obiectivele specifice se referă la implementarea unor măsuri de simplificare pentru cetățeni, în legătură cu Planul integrat pentru simplificarea procedurilor administrative aplicabile cetățenilor, atât din perspectivă back-office (adaptarea procedurilor interne de lucru, digitalizarea arhivelor), cât și front-office. În acest sens au fost avute în vedere achiziția și implementarea unei platforme integrate pentru arhivarea electronică, respectiv a unei platforme integrate (portal web, aplicație pentru dispozitive mobilă) pentru servicii electronice complete (inclusiv semnătură electronică), a unui terminal interactiv de tip self-service pentru servicii electronice. Platforma integrată pentru servicii electronice este bazată pe implementarea următoarelor principii: One Stop Shop pentru livrarea de servicii publice electronice; utilizarea inteligentă a informațiilor disponibile prin aplicarea principiului înregistrării "o singură dată" a datelor – conceptul  de identitate electronică a cetățeanului; spațiul privat virtual al cetățeanului în relația cu primăria.

· Consolidarea Capacității Administrative a UAT Municipiul Brad, cod SMIS 136172, cod SIPOCA 798.
Obiectivul general al proiectului constă în consolidarea capacității instituționale și eficientizarea activitatii la nivelul Municipiului Brad prin planificare strategica, proceduri simplificate pentru reducerea birocrației pentru cetățeni si formarea personalului.
Printre obiectivele specifice ale proiectului se regăsește OS 2: Implementarea unor masuri de simplificare pentru cetățeni, în legatura cu Planul integrat pentru simplificarea procedurilor administrative aplicabile cetatenilor prin implementarea si utilizarea GIS în administratia publica.

	2.
	Necesitatea și oportunitatea investiției pentru care se aplică
	Creşterea mobilității urbane și interurbane sunt teme principale ale Uniunii Europene pentru perioada 2022-2027. Astfel, crearea, modernizarea sau extinderea serviciilor de transport public cu mijloace ecologice gestionate de sisteme inteligente (ITS) reprezintă pritorități de finanțare susținute de Uniunea Europeana.

Îmbunătăţirea performantelor de calitate în serviciul public a devenit o temă majoră pentru reforma din sectorul public, indiferent de modelul de management ales, calitatea serviciului public reprezentând o problemă cheie pentru modernizarea administraţiei publice din România. Din Strategia POCA 2014 - 2020 rezulta că România are o capacitate redusă a administraţiei publice de a elabora şi pune în aplicare politici şi afectează dezvoltarea globală a ţării, mediul de afaceri şi capacitatea de investiţii publice şi nu permite furnizarea unor servicii publice de calitate superioara; din 148 economii analizate, România se află pe locul 114 cu o performanţa slabă a instituţiilor, pe locul 101 cu gradul de sofisticare a mediului de afaceri şi pe locul 100 cu infrastructura, îngrijorătoare sunt datele statistice referit la guvernarea digitală în România: 9% cetăţeni folosesc TIC pentru a interacţiona cu instituţii administraţiei publice; 7% cetăţeni folosesc tehnologii TIC pentru a obţine informaţii de la administraţiile publice; 5% cetăţeni ajung să downloadeze formulare specifice ale administraţiei publice; 4% cetăţeni transmit în final formularele completate utilizând TIC; analizată comparativ cu alte ţări membre ale UE ROMÂNIA ocupă un nivel mediu de peste 60% asociat maturităţii serviciilor publice fundamentale furnizate online(acest lucru însemnând că în plan naţional sunt foarte puţine servicii publice care să poată fi considerate complet disponibile online). Raportându-ne la aceste statistici este evidentă urgenţa apropierii administraţiei publice de Cetăţean, iar acest deziderat nu poate fi atins decât prin îmbunătăţirea accesului la serviciile publice, reducerea birocraţiei.
În plan local o problemă o constituie creşterea productivităţii şi eficientei instituţiilor la toate nivelurile, îmbunătăţirea comunicării, perfecţionarea angajaţilor. Insuficienţa personalului specializat (de conducere şi de execuţie) îngreunează realizarea reformei în diverse domenii cum ar fi: gestiunea financiară şi managementul serviciilor publice, procesul de achiziţie publică, informatizarea şi altele.
Totodată, este evidentă nevoia de a îmbunătăţi permanent interacţiunea digitala cu cetăţenii, cu alte instituţii publice şi private, comunicarea online cu alte sisteme de creare de documente de la alte instituţii, şi eficientizarea activităţii de tip back-office, pentru îmbunătăţirea calităţii serviciilor. Nevoia permanentă de a îmbunătăţi accesul cetăţenilor la informaţie şi de a oferi servicii electronice se datorează numărului tot mai ridicat de cetăţeni cu care se intra în contact, a cererilor numeroase şi diverse cu care aceştia vin către administraţia publică, precum şi a preocupării continue a instituţiei de a servi cât mai eficient interesele cetăţenilor.
În acelaşi timp, pentru o economie modernă de succes, abilitatea garantării unui transport fluent şi eficient de mărfuri şi persoane este o cerinţă fundamentală. Nereuşita îndeplinirii acestei cerinţe reprezintă o ameninţare pentru competitivitate şi reflectă, de asemenea, o utilizare ne-durabilă a infrastructurii de transport.

Un transport public urban flexibil şi de calitate este greu de conceput fără implementarea sistemelor inteligente de transport - ITS.
Cu fiecare zi, traficul rutier urban devine tot mai insuportabil, prin amplificarea problemelor majore legate de aglomeraţia congestionată, cu consecinţe majore în poluarea excesiva a mediului (pe seama consumului ridicat de combustibil), cu consecinţe imprevizibile asupra sănătăţii publice, pierderi economice semnificative, datorita timpului preţios pierdut în trafic, creşterea numărului impresionant de accidente majore ca urmare a accentuării comportamentului vicios al persoanelor implicate în haosul rutier.
Aplicaţiile ITS au demonstrate că sunt o modalitate validă şi eficientă de sprijin pentru managementul şi operare serviciilor de transport. Acestea pot ajuta la: reducerea majoră a accidentelor rutiere; creşterea capacităţii efective a drumurilor fără noi construcţii (demonstrat, până la 20%); reducerea timpului călătoriei (cu o estimare de 1 an la nivelul unei vieţii umane); reducerea semnificativă a poluării generate de autovehicule și a emisiilor de CO2.

Sistemele Inteligente de Transport (ITS), altfel intitulate sisteme telematice pentru transporturi, includ o gamă largă de instrumente şi servicii derivate de la tehnologiile informaţiei şi comunicaţiilor. Aceste sisteme au potenţialul de a furniza beneficii semnificative legate de eficienta operaţională, calitatea serviciilor, managementul infrastructurii, şi în acelaşi timp pentru îmbunătăţirea siguranţei, reducerea impactului de mediu şi serviciilor de informare pentru utilizatori.
Performanţa sistemelor de transport urban afectează atât economia, cât şi calitatea vieţii, deoarece modul în care asigură satisfacerea nevoii de mobilitate a persoanelor are implicaţii deosebite, atât asupra competitivităţii economice a localităţii şi asupra calităţii vieţii prin asigurarea timpilor de deplasare cât mai reduşi şi în condiţii cât mai confortabile de trafic şi, implicit, de deplasare cu transportul public. Implicit, implementarea şi optimizarea continuă a transportului urban asigură şi un impact minim asupra mediului şi asupra sănătăţii riveranilor, prin reducerea emisiilor poluante de noxe şi fonice. Este necesar un efort decisiv pentru a găzdui, adapta şi extinde sisteme integrate multimodale de transport în oraşe şi zone urbane funcționale, cu scopul de a regândi şi transforma transportul în comun, asigurând tranziţia de la utilizarea maşinii personale la forme mai durabile, mai incluzive, mai sănătoase şi mai sigure de mobilitate pentru cetăţeni.

Serviciul de transport public local face parte din sfera serviciilor comunitare de utilitate publică şi cuprinde totalitatea acţiunilor şi activităţilor de utilitate publică şi de interes economic şi social general, desfăşurate la nivelul unităţilor administrativ teritoriale, sub controlul, conducerea sau coordonarea autorităţilor administraţiei publice locale, în scopul asigurării transportului public local. Prin dezvoltarea unui sistem de transport public de călători atractiv şi eficient, se pot asigura condiţiile pentru realizarea unui transfer sustenabil al unei părţi din cota modală a transportului privat cu autoturisme către transportul public, in acest mod, diminuandu-se semnificativ traficul rutier cu autoturisme şi emisiile de echivalent CO2 din transport în Municipiul Brad. În acest sens, Municipiul Brad face toate demersurile necesare pentru reluarea operării serviciului de transport public. Astfel, asigurarea infrastructurii necesare pentru funcționarea în mod eficient a serviciului, reprezintă un obiectiv al autorității publice locale, care să susţină tranziţia digitală a localităţii, digitalizarea transportului public, contribuind astfel la adaptarea orașului la noile cerinţe sociale şi economice. 

Crearea/ modernizarea infrastrurii pentru transportul public, care include și implementarea de sisteme de bilete integrat pentru călători, e-ticketing, este prevazută în documentele strategice de dezvoltare locală pentru perioada 2021-2027.
În Strategia Integrată de Dezvoltare Urbană a Municipiului Brad 2021 – 2027 se regăsește proiectul 51. Creare/ modernizare infrastrură pentru transportul public, aferent direcției de acțiune A.IV.3.2. Dezvoltarea sistemului de transport public local cu mijloace ecologice. Atașat prezentei note de fundamentare se prezintă extras din SIDU aprobată prin HCL Nr. 168/ 25.11.2021.
Ținând seama de cele menționate anterior și de necesitatea satisfacerii  nevoilor actuale, dar mai ales a celor de perspectivă, dezvoltarea transportului public devine prioritară, având rolul de a asigura satisfacerea necesităților de deplasare pe destinațiile: locuință – loc de muncă, locuință-unitate de învățământ, locuință-centru comercial, locuință – relaxare/ timp liber.

Având în vedere contextul prezentat, se găsește necesară și oportună dezvoltarea infrastructurii pentru transportul verde – ITS la nivelul Municipiului Brad pentru soluții de taxare, inclusiv sistem de bilete integrat pentru călători, e-ticketing, cu următoarea structură (lista nefiind exhaustivă):
· Componenta in autobuz: Validator dual, Computer de bord, Switch comunicatii si tablou electric, Automat de vânzare și reîncărcare îmbarcat;
· Componenta in stații: Automat de eliberare, vânzare și reîncărcare pentru carduri și bilete; Sistem electronic de afișaj în stații; Modul solar;
· Infrastructura (Locație eliberare carduri; Terminal de control; Punct de descărcare date; Licență Software e-ticketing; Centru de date, inclusiv sistem back-up date -hardware și software).
Funcționarea sistemului astfel definit, va contribui la dezvoltarea localității şi la creşterea calităţii vieţii locuitorilor.

	3.
	Corelarea cu proiecte deja implementate la nivel local


	În ultimii ani, modernizarea infrastructurii de transport și îmbunătățirea condițiilor de mediu au reprezentat obiective la nivel local căruia li s-a acordat o atenție deosebită. Au fost finalizate următoarele proiecte:
· Reabilitare infrastructură municipală – strada Decebal Brad, jud. Hunedoara;

· Modernizare DC 16 Brad – Ruda-Brad Km 3+300 – Km 5+400 Municipiul Brad, Județul Hunedoara;

· Modernizare DC 10 Brad – Valea-Bradului Km 5+300 – Km 7+300 Municipiul Brad, Județul Hunedoara;

· Modernizare DC 170B Brad - Mesteacăn Km 0+000 – Km 5+750, Municipiul Brad, Județul Hunedoara;

· Modernizare Strada Crișan în Municipiul Brad, Județul Hunedoara;

· Extindere și modernizare Str. General Vasile Milea – Micro 1, Municipiul Brad, Județul Hunedoara. 

De asemenea, investițiile în digitalizarea serviciilor oferite de autoritatea publică locală au avut prioritate la nivelul Municipiului Brad. În ultimii ani, au fost implementate următoarele proiecte în acest domeniu finanțate prin Programul Operațional Capacitate Administrativă 2014-2020 (POCA):

· Creșterea gradului de transparență în administrația publică locală și facilitarea accesului cetățeanului la serviciile publice în format electronic la nivelul Municipiului Brad, cod SMIS 128738, cod SIPOCA 627;
· Consolidarea Capacității Administrative a UAT Municipiul Brad, cod SMIS 136172, cod SIPOCA 798.

	4.
	Corelarea cu proiecte în curs de implementare de la nivel local
	Proiectele aflate în implementare la nivel local cu care se corelează investiția propusă sunt:
· Îmbunătățirea calității vieții în Municipiul Brad, Componența – Modernizare și dotare centru cultural multifuncțional din Municipiul Brad, Componenta – Refacere și modernizare str. Independenței și str. Liceului din Municipiul Brad (POR 2014-2020);

	5.
	Corelarea cu celelalte proiecte pentru care se aplică la finanțare
	Municipiul Brad are depuse/ în pregătire pentru aplicare la finanțare următoarele proiecte cu care se corelează investiția propusă:

· Construirea de locuințe nZEB pentru specialiști din sănătate și învățământ în Municipiul Brad – proiect depus pentru finanțare prin PNRR C10 Fondul Local - Investiția I.2 - Construirea de locuințe nZEB plus pentru tineri/ locuințe de serviciu pentru specialiști din sănătate și învățământ, C10-I2-124 / 28.05.2022. 

Proiectul include instalarea unui număr de 10 stații de încărcare pentru vehiculele electrice.

· Realizarea transportului public local cu mijloace ecologice în Municipiul Brad și Comuna Crișcior – proiect pentru care Munuicipiul Brad pregătește depunerea unei cereri de finanțare prin PNRR C10 Fondul Local – Investiția I.1.1: Înnoirea parcului de vehicule destinate transportului public (achiziția de vehicule nepoluante);

· Instalare stații de reîncărcare pentru vehicule electrice în Municipiul Brad - proiect pentru care Munuicipiul Brad a depus cerere de finanțare în cadrul Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice în localități;
Proiectul propus, împreună cu proiectele complementare menționate reprezintă măsuri ale autorităților publice locale de asigurare a unor infrastructuri adecvate/ corespunzătoare mobilității urbane moderne, aliniate prevederilor europene și de mediu, astfel încât să crească accesul, calitatea și atractivitatea transportului public ecologic și nemotorizat, contribuind la creșterea numărului de persoane care utilizează transportul public și implicit la scăderea gazelor cu efect de seră.

	6.
	Efectul pozitiv previzionat prin realizarea obiectivului de investiții
	Dezvoltarea durabilă a devenit aspectul important în termeni de planificare, cu recunoașterea faptului că modalitățile actuale de consum și de viață au dus la probleme, cum ar fi folosirea excesivă a resurselor naturale, distrugerea ecosistemului, poluarea, inegalitatea dezvoltării în cadrul orașului, degradarea condițiilor de trai umane și urbane indusă de schimbările climatice. Astfel, în cadrul proiectelor de dezvoltare a Municipiului Brad, cu precădere serviciul de transport public analizat, se va avea în vedere respectarea noțiunii de dezvoltare durabilă care îmbunătățește starea de sănătate, socială, dar și ecologică a orașelor pe termen lung.

Prin implementarea proiectului se vor crea condiții pentru realizarea unui transfer sustenabil al unei părți din cota modală a transportului privat cu autoturismele către transportul public cu autobuze electrice.
Obiectivul general al proiectului este asigurarea unui serviciu eficient şi ecologic de transport public de călători în vederea reducerii emisiilor de echivalent CO2 din transport.

Proiectul vine în întâmpinarea obiectivului PNRR, Pilonul IV Coeziune socială şi teritorială, Componenta 10 Fondul Local, prin implementarea unor măsuri strategice, ce vor conduce la promovarea mobilităţii urbane durabile şi la reducerea emisiilor de CO2, ca urmare a îmbunătăţirii eficienţei transportului public de călători la nivel periurban, a frecvenţei şi a timpilor săi de deplasare, accesibilităţii, transferului către acesta de la transportul privat cu autoturisme, creşterea atractivităţii utilizării mijloacelor de transport public în detrimentul transportului cu autoturismele personale.
Implementarea soluțiilor ITS aduce beneficii majore pentru transportul urban, printre care:

· Îmbunătățirea siguranței în trafic;
· Furnizarea unor soluții de mobilitate particularizate și optimizate pentru nevoile utilizatorilor;
· Reducerea impactului asupra mediului;
· Facilitarea inter-operabilității și integrării cu rețelele europene de transport;
· Eficientizarea managementului întregului proces de transport;
· Tranziția digitală a managementului localității și implementarea conceptului de Smart City;
Sistemele de transport inteligente propuse prin proiect vor susține inovația în domeniul mobilității urbane și vor eficientiza masurile de mobilitate urbană durabilă la nivel local.
Efectele pozitive privind reducerea traficului rutier și îmbunătățirea calității mediului (reducerea zgomotului, reducerea poluării atmosferice, reducerea emisiilor de gaze cu efect de seră) vor fi resimțite de întreaga comunitate locală. 

	7.
	Modul de îndeplinire a condițiilor aferente investițiilor
	Proiectul îndeplinește criteriile și condițiile pentru obiectivul de investiții, și anume:

· Alinierea obligatorie a investițiilor cu Planurile de Mobilitate Urbană Durabilă/Strategiile Integrate de Dezvoltare Urbană/Planurile Urbanistice Generale, aprobate sau în curs de elaborare /aprobare

Mod de îndeplinire: Strategia Integrată de Dezvoltare Urbană a Municipiului Brad 2021-2027 a fost aprobată prin HCL Nr. 168/ 25.11.2021.
În planul de acțiuni al Strategiei aprobate în anul 2021 se regăsește proiectul 51. Creare/ modernizare infrastrură pentru transportul public. 

Se atașează extras din SIDU aprobată.

· Asigurarea acoperirii cu serviciile de mobilitate urbană din zona funcțională și zona periurbană
Mod de îndeplinire: sistemul achiziționat va deservi serviciul de transport public în raza de competență a unităților administrativ-teritoriale Municipiului Brad și Comuna Crișcior, care fac parte din Zona Urbană Funcțională Brad.

· Asigurarea prioritizării și promovării transportului public prin planificarea benzilor și traseelor dedicate autobuzelor, pe arterele cele mai frecventate/ aglomerate, inclusiv prin sisteme inteligente de transport;
Mod de îndeplinire: nu este cazul. În rețeaua stradală pe care vor circula mijloacele de transport public nu se regăsesc străzi / bulevarde cu minimum două benzi pe sens.

· În cazul în care există la nivel de UAT sau la nivel de zonă urbană funcțională un sistem deja operațional, se va asigura integrarea și corelarea cu acesta a sistemului care va fi achiziționat prin intermediul Componentei 10.

Mod de îndeplinire: Nu este cazul.
Indicatorii obiectivului de investiții:
· Număr de UAT ce își vor elabora/ dezvolta prin intermediul acestei investiții sisteme de transport inteligente (ITS): 1.

	8.
	Descrierea procesului de implementare
	Etapele principale privind realizarea proiectului sunt:

I. Depunerea cererii de finanțare

II. Formularea răspunsurilor la solicitările de clarificare transmise de Autoritatea Finanțatoare pe perioada de evaluare a aplicației de finanțare

III. Semnarea contractului de finanțare

IV. Implementarea proiectului:

1. Pregătirea documentațiilor de achiziției și încheierea contractelor cu operatori economici 

2. Recepționarea echipamentelor achiziționate aferente infastructurii create;

3. Management de proiect (managementul proiectului, informare-publicitate etc, dacă va fi cazul).

	9.
	Alte informații
	În acord cu mențiunile din Ghidului specific, în etapa de implementare a proiectului se vor prezenta:
· Dovada dreptului de proprietate;

· Documentație tehnică (flux tehnologic, specificații tehnice);

· Dovada funcționării infrastructurilor realizate/instalate.


NUME SI PRENUME:  Primar CAZACU Florin
DATA: 30.05.2022
SEMNĂTURA 
………………………………………
INIȚIATOR,
PRIMAR

Florin Cazacu

1
PAGE  
11

